{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":12,"n_cols":6,"rows_kept":12,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Pravilnik o uvjetima koje moraju ispunjavati ovlaštene pravne osobe za obavljanje stručnih poslova u području planiranja civilne zaštite"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"ZORAN SAMBOL","2. Uvjeti koje mora ispunjavati voditelj stručnih poslova,\nČlanak 5.","Nadopune stavka (1)\n\na) voditelj stručnih poslova u području planiranja civilne zaštite iz prve grupe stručnih poslova može biti magistar/a društvene ili magistar/a inženjer/ka prirodnih i tehničkih znanosti ili specijalist/ica društvene, prirodne ili tehničke struke koji mora imati najmanje pet godina radnog iskustva na stručnim poslovima u području planiranja civilne zaštite. Uz to mora imati potvrđeno najmanje dvije godine rada na rukovodećim pozicijama u firmi/organizaciji.\n\nb) voditelj stručnih poslova u području planiranja civilne zaštite iz druge grupe stručnih poslova može biti magistar/a ili inženjer/ka prirodnih i tehničkih znanosti ili stručni specijalist/ica prirodne ili tehničke struke koji mora imati najmanje tri godine radnog iskustva na stručnim poslovima planiranja civilne zaštite ili zaštite okoliša. Uz to mora imati potvrđeno najmanje jednu godine rada na rukovodećim pozicijama u firmi/organizaciji.\n\nc) voditelji dokazuju svoje reference iz točaka a) i b) ovjerenom potvrdom direktora/uprave firmi/organizacija.","Nije prihvaćen","Stavak 1. mijenjat će se samo u dijelu kojim se uvjeti koje mora zadovoljavati voditelj stručnih poslova u području planiranja civilne zaštite za I. i II. grupu poslova dopunjuju sa biotehničkim znanostima odnosno biotehničkom strukom."]
[2,"IVANA ŠKORJANEC","2. Uvjeti koje mora ispunjavati voditelj stručnih poslova,\nČlanak 5.","G. Marinovic, u prijedlog novog teksa dodajte i biotehničke znanosti.","Prihvaćen","Članak 5. Pravilnika biti će nadopunjen biotehničkim znanostima i  biotehničkom strukom."]
[3,"LUKA MARINOVIĆ","2. Uvjeti koje mora ispunjavati voditelj stručnih poslova,\nČlanak 5.","Poštovani,\nČisto sumnjam kako „društvene znanosti“ mogu jamčiti (citat točke 2: ) „kvalitetnu, vjerodostojnu i točnu pripremu baza podataka i drugih izvora potrebnih za izradu studija, elaborata, izvješća, programa, rješenja, izradu i provedbu verifikacija, proračuna i dr. za potrebe izrade dokumenata u području planiranja civilne zaštite“ , gdje planski dokumenti moraju biti (citat članka 3: ): \n„– plana djelovanja civilne zaštite jedinice lokalne i područne (regionalne) samouprave\n– procjene rizika i operativnih planova pravnih osoba koje u obavljanju djelatnosti koriste opasne tvari.“ \nStoga predlažem brisati „društvene znanosti“ iz članka 1, stavke a – te kako oba voditelja trebaju biti prema tekstu: \n„voditelj stručnih poslova u području planiranja civilne zaštite iz obje grupe stručnih poslova može biti magistar/a ili inženjer/ka prirodnih i tehničkih znanosti ili stručni specijalist/ica prirodne ili tehničke struke koji mora imati najmanje tri godine radnog iskustva na stručnim poslovima planiranja civilne zaštite ili zaštite okoliša“\nHvala.","Nije prihvaćen","S obzirom na to da voditelji stručnih poslova u području planiranja civilne zaštite iz prve i druge grupe stručnih poslova moraju imati prethodno radno iskustvo na poslovima u području planiranja, ako zadovoljavaju uvjet da imaju 3 godine radnog iskustva na odgovarajućim poslovima, mogu postati voditelji."]
[4,"IVANA ŠKORJANEC","2. Uvjeti koje mora ispunjavati voditelj stručnih poslova,\nČlanak 5.","Zašto nisu uključene i biotehničke znanosti? Osobe biotehničkih struka već dugi niz godina obavljaju poslove iz prve i druge grupe stručnih poslova u planiranju civilne zaštite.","Prihvaćen","Članak 5. Pravilnika biti će nadopunjen biotehničkim znanostima i  biotehničkom strukom."]
[5,"LUKA MARINOVIĆ","3. Uvjeti koje moraju ispunjavati ostali stručnjaci,\nČlanak 6.","Poštovani,\nčisto me zanima kako to \"društvene znanosti\" mogu pridonijeti \"planova djelovanja, projecni rizika i operativnih planova\"? Ili to pišete kako se \"filozofi\" mogu zaposliti kao pročelnici \"ureda za hitne situacije\"? \n\nS poštovanjem.","Nije prihvaćen","Pravilnik ne propisuje uvjete koje mora zadovoljavati pročelnik ureda, nego  uvjete koje moraju ispunjavati ovlaštene pravne osobe ili obrtnici za obavljanje stručnih poslova u području planiranja civilne zaštite."]
[6,"IVANA ŠKORJANEC","3. Uvjeti koje moraju ispunjavati ostali stručnjaci,\nČlanak 6.","Zašto nisu uključene i biotehničke znanosti? Osobe biotehničkih struka već dugi niz godina obavljaju poslove iz prve i druge grupe stručnih poslova u planiranju civilne zaštite.","Prihvaćen","Članak 6. Pravilnika biti će nadopunjen biotehničkim znanostima i  biotehničkom strukom."]
[7,"IVANA ŠKORJANEC","3. Uvjeti koje moraju ispunjavati ostali stručnjaci,\nČlanak 7.","Zašto nisu uključene i biotehničke znanosti? Osobe biotehničkih struka već dugi niz godina obavljaju poslove iz prve i druge grupe stručnih poslova u planiranju civilne zaštite.","Prihvaćen","Članak 7. Pravilnika biti će nadopunjen biotehničkim znanostima i  biotehničkom strukom."]
[8,"LUKA MARINOVIĆ","5. Ostali uvjeti,\nČlanak 11.","Poštovani,\njedno iskustvo iz Grada Zagreba, kada je nakon potresa zatražio pomoć \"volontera sa studija grđevine i arhitekture\" u pomoć oko inicijalne \"procjene stanja objekta\". Članak 11. će onemogućiti djelovanje takvih volontera, osim kroz razne organizacije, obrte ili pravne osobe - odnosno usporiti će djelovanje. Odnosno, velika količina studenata kasnijih godina studija (uvijek je bio položen jedan od ispita na studiju), kakvi su bili raspoređeni diljem Grada Zagreba za potrebe ocijene stanja objekta, neće biti moguće.\nOvim Člankom će samo studenti koje neka tvrtka uposli (preko student servisa), moći napraviti neko mjerenje ili procjenu stanja u slučaju elementarne nepogode. A time se volontere stavlja na tržište rada u slučaju elementarne nepogode i mogućnost malverzacije oko cijena rada u vremenina krize je izvjesna i sigurna.\n\nHvala na čitanju.","Nije prihvaćen","Nije predmet Pravilnika. Ovaj Pravilnik ne propisuje uvjete koje moraju zadovoljavati volonteri nego uvjete koje moraju ispunjavati ovlaštene pravne osobe ili obrtnici za obavljanje stručnih poslova u području planiranja civilne zaštite."]
[9,"LUKA MARINOVIĆ","6. Stručni ispit,\nČlanak 13.","Poštovani,\na što je s volonterima, od kojih neki nose \"zapovjedne činove\" ili su samo volonteri? Zar oni ne bi trebali položiti baš nikakav stručni ispit? Ili se oni također trebaju barem jednom godišnje ili jednom u dvije godine certificirati.\nOvo vam pišem s iskustvom, jednog od voditelja volontera u Civilnoj zaštiti Grada Zagreba - koji je zapravo prošao edukaciju (prije par godina). A koliko je zapovjednika volontera ili voditelja stavljeno na čin, bez ikakve edukacije ili pokazne vježbe?\nHvala,","Nije prihvaćen","Nije predmet Pravilnika. Ovaj Pravilnik ne propisuje uvjete koje moraju zadovoljavati volonteri nego uvjete koje moraju ispunjavati ovlaštene pravne osobe ili obrtnici za obavljanje stručnih poslova u području planiranja civilne zaštite."]